《秋日过景光禄墓二首 其一》
元代·李溥光

光禄坟前禾黍秋，西风萧瑟起人愁。当年姓字喧天下，今日牛羊上垄头。

山色不随人事变，水光犹带夕阳流。黄金已落偷儿便，富贵何曾润髑髅。

作者简介：溥光，字玄晖，大同人。自幼为头陀，号雪庵和尚。深究宗旨，好吟咏，善真行草书，尤工大字，与赵文敏公孟頫名声相埒，一时宫殿城楼扁额，皆出两人之手。亦善画，山水学关仝，墨竹学文湖州。